open-index/open-wikipedia-markdown huggingface dataset:
אבן ברנשטיין

**אבן ברנשטיין** (באנגלית: **Evan Bernstein**; נולד ב-16 באפריל 1960) הוא מתאבק אולימפי לשעבר ישראלי-אמריקאי.

## ביוגרפיה
ברנשטיין נולד בארצות הברית לסטנלי וג'קלין ברנשטיין, והוא יהודי. הוא סיים את לימודיו בתיכון ריצ'רדסון בשנת 1978. לאחר מכן הוא התאבק במסגרת מכללת ריצ'לנד, בדאלאס, טקסס ובאוניברסיטת מינסוטה וסיים את לימודיו בשנת 1984. בשנת 1984 הוא עלה לישראל ושירת בצה"ל.

בשנת 1999 עבר עם משפחתו לצפון טקסס, בארצות הברית וכעת הוא מתגורר באלן, טקסס.

הוא נשוי לאורה ברנשטיין. ובנו, אופיר ברנשטיין, היה אלוף תיכון בהיאבקות. אופיר ייצג את ארצות הברית במכביות וזכה במדליות וכאזרח ישראלי זכה גם בהישגים נוספים תוך ייצוג ישראל בעולם. לברנשטיין יש בת בשם הדר.

## קריירת היאבקות
גובהו של ברנשטיין כשהתמודד באולימפיאדה היה 193 ס"מ ומשקלו 93 ק"ג.

הוא התמודד בהיאבקות במשחקי המכביה בשנת 1981 עבור נבחרת ארצות הברית ובהמכביה השתים-עשרה ב-1985 עבור נבחרת ישראל. באליפויות ההיאבקות העולמיות ב-1985, בנורווגיה, ברנשטיין הגיע למקום ה-8 ובאליפות העולם בהיאבקות ב-1986, בהונגריה, הוא הגיע למקום ה-7.

ברנשטיין התחרה עבור ישראל באולימפיאדת סיאול (1988), בגיל 28, בהיאבקות יוונית-רומית גברים, בקטגוריית משקל כבד (90 ק"ג). ברנשטיין ניצח את כמאל איברהים ממצרים בסיבוב הראשון, הפסיד לז'אן פרנסואה קורט מצרפת בסיבוב השני בגלל פסיביות, והפסיד לפרנץ פיטשמן בסיבוב הרביעי בגלל פאסיביות.

## קישורים חיצוניים

## הערות שוליים

קטגוריה:מתאבקים ישראלים
קטגוריה:מתאבקים אמריקאים
קטגוריה:מתאבקים אולימפיים ישראלים
קטגוריה:משתתפים ישראלים באולימפיאדת סיאול (1988)
קטגוריה:ישראלים ילידי ארצות הברית
קטגוריה:אמריקאים ישראלים
קטגוריה:עולים בשנות ה-1980
קטגוריה:בוגרי אוניברסיטת מינסוטה
קטגוריה:מתאבקים באולימפיאדת סיאול (1988)
קטגוריה:ישראלים שנולדו ב-1960
קטגוריה:אמריקאים שנולדו ב-1960
איסוזו גאלה מיו

**איסוזו גאלה מיו** (ביפנית: **いすゞ・ガーラミオ**, באנגלית: **Isuzu Gala Mio**) הוא אוטובוס בינוני מתוצרת יצרן הרכב היפני **[[איסוזו]]**, (באנגלית: **Isuzu Motors Ltd**, ביפנית: **いすゞ自動車株式会社**), אשר מיוצר משנת 1999.

## דורות "איסוזו גאלה מיו"
### דור ראשון - יוצר בין השנים [[1999]]–[[2004]]
* דגם "KK-LR233E1/J1" (יוצר משנת 1999).

### דור שני - מיוצר משנת 2004 - הווה
* דגמי הדור השני מבוססים על דגמי הינו Melpha, מתוצרת יצרנית האוטובוסים היפנית "J-Bus" , בשותפות (Joint venture) יצרניות הרכב איסוזו והינו מוטורס.
* דגם "PB-RR7JJAJ" (יוצר משנת 2004).
* דגם "BDG-RR7JJBJ" (יוצר משנת 2007).
* דגם "SDG-RR7JJCJ" (יוצר משנת 2011).

## תצורות
* "M-I".
* "M-II".
* "M-III": סידור מושבים: 41 מושבים ב-9 שורות, 45 מושבים.

## ממאפייני "איסוזו גאלה מיו"
* מנוע אחורי.
* דלתות: 1.
* דלת כניסה: באמצעות מדרגה.
* מערכת היגוי: מימין.

## תמונות

קובץ:Nagai bus SDG-RR7JJCJ.jpg | "איסוזו גאלה מיו"
קובץ:Nikko city bus 408.JPG | "איסוזו גאלה מיו"
קובץ:ISUZU GALA mio, Manyo-Club Shuttle-bus.jpg | "איסוזו גאלה מיו"
קובץ:ISUZU GALA mio, Manyo-Club Shuttle-bus Rear Perspective View.jpg| "איסוזו גאלה מיו"
קובץ:Nishi-Aizu-town-bus-46.jpg| "איסוזו גאלה מיו"
קובץ:Isuzu GARAmio, Kushimoto Royal Hotel, Front Perspective View,.jpg| "איסוזו גאלה מיו"
קובץ:SeibuBus 1990.jpg| "איסוזו גאלה מיו" (צולם בשנת 2009)
קובץ:Dscn7714xxn - Samoa MO005-1 - Isuzu Gala Mio LR333J 1997 - Savalalo Terminal Apia - 1Mar2011.jpg| "איסוזו גאלה מיו"
קובץ:Seibu Sogo Kikaku S-001 Tokyo Prince Hotel Gala Mio.jpg| "איסוזו גאלה מיו" (צולם בטוקיו, ברקע "Tokyo Prince Hotel")


## ראו גם
* איסוזו
* איסוזו ג'ורני K
* איסוזו קיובק
* איסוזו סופר קרוזר

## קישורים חיצוניים

## הערות שוליים

קטגוריה:כלי רכב שהושקו ב-1999
קטגוריה:דגמי אוטובוסים
קטגוריה:כלי רכב יפניים
גאלה מיו
קטגוריה:כלי רכב מנוע אחורי
מרוץ 24 השעות של לה מאן לאופנועים

**מרוץ 24 השעות של לה מאן לאופנועים** (בצרפתית: **24 Heures Motos**) הוא מרוץ סיבולת לאופנועים המתקיים מדי שנה מאז 1978. המרוץ מופק על ידי ארגון ה-ACO (בצרפתית: Automobile Club de l'Ouest – "מועדון הרכב של המערב"), המארגן את מרוץ המכוניות בעל השם הדומה, והוא חלק מאליפות העולם ברכיבת אנדורו. המרוץ מתקיים במסלול "בוגאטי", הקצר יותר מהמסלול במרוצי המכוניות.

## היסטוריה
מרוץ בול ד'אור מתקיים מאז שנת 1922. בין השנים 1971–1977 התקיים המרוץ במסלול לה מאן לפני שעבר להתקיים במסלול פול ריקארד. בעקבות המעבר החליט ארגון ה-ACO לייסד במקומו את "מרוץ 24 השעות של לה מאן". הוא נחשב לאחד מארבעת המרוצים ה"קלאסיים" באליפות העולם, לצד הבול ד'אור, מרוץ 24 השעות של לייז' ומרוץ 8 השעות של סוזוקה.

בשנת 2001, שלושת מרוצי ה-24 שעות (לה מאן, לייז', בול ד'אור) פרשו מאליפות העולם ויצרו ביחד את תחרות "Master of Endurance". חמש שנים לאחר מכן חזר המרוץ לסבב התחרויות באליפות העולם.

## מבנה המרוץ
מקצה האימונים מתקיים ביום חמישי, בהמשך היום מתקיים מקצה דירוג ראשון (בקבוצות) ואימון לילה. ביום שישי מתקיים מקצה דירוג שני (בקבוצות). המרוץ מוזנק בשבת בשעה 15:00 ומסתיים למחרת באותה השעה. מיד לאחר סיומו מתקיים במקום טקס הענקת פרסים.

## רשימת המנצחים

### יצרנים

## קישורים חיצוניים

* 

קטגוריה:תחרויות ספורט מוטורי
קטגוריה:תחרויות ספורט בצרפת
קטגוריה:לה מאן
גזלוספירה

**גזלוספירה** (שם מדעי: *Gazellospira*) הוא סוג נכחד של אנטילופה ממשפחת הפריים, אשר הייתה קרובה למיני הצבאיים המודרניים. היא חיה בתקופת הפליוקן והפליסטוקן באירופה ואסיה שלפני 3.2 עד 1.8 מיליון שנה. המאובנים שלה הוגדרו ב-1939 ותוארו בה 2 מינים: *Gazellospira gromovae* ו-*Gazellospira torticornis* שבמקור השתייך לסוג צבי (*Gazella*). המאובנים התגלו בצרפת, גרמניה, יוון, ספרד, הונגריה, רוסיה, טורקיה ובטג'יקיסטן.
## מאפיינים
לגזלוספירה היו קרניים גבוהות ומסולסלות המרוחקות אחת מהשנייה והיא הייתה קרובתה של האנטילופה ההודית המודרנית מהודו ושל האנטילופה הנכחדת *Antilospira* שחיה בפליוקן. היא הגיעה לאורך 1.8 מטר, לגובה 1.3 מטר ולמשקל 120 ק"ג בממוצע. השיניים הטוחנות היו מעט גבוהות ובעלות כתרים גבוהים והמלתעות היו קטנות יותר. לאנטילופה היו שרירי רגליים חזקים והיא הייתה אצנית בדומה לקרובתה החיה.

היא התקיימה באזורים הנוחים יחסית באירופה של הפליסטוקן וחיה במישורים וגדות היערות בעדרים שעזרו לה להתגונן מטורפיה כמו השנחרבים, כלביים וצבועיים וכן מאדם הקדמון שאולי תרם להכחדתה.

## קישורים חיצוניים

קטגוריה:צבאיים
קטגוריה:פריים פרהיסטוריים
קטגוריה:מגה-פאונה של הפלייסטוקן באירואסיה
קטגוריה:מכפילי פרסה שחיו בפלייסטוקן
יחסי אוסטריה–סין

ממוזער|שגרירות סין בווינה
**יחסי אוסטריה–סין**, הם היחסים הבין-לאומיים המתנהלים בין אוסטריה והרפובליקה העממית של סין.

## היסטוריה
הסחר הראשון של אוסטריה עם סין החל בשנת 1781. בשנת 1869 האימפריה האוסטרו-הונגרית ושושלת צ'ינג חתמו על חוזה וכוננו יחסים דיפלומטיים באופן רשמי בשנת 1871. בשנת 1881 שושלת צ'ינג החלה לשלוח שגרירים לאימפריה האוסטרו-הונגרית, והאימפריה האוסטרו-הונגרית הקימה שגרירות בבייג'ינג בשנת 1896.

במהלך מרד הבוקסרים שלחה האימפריה האוסטרו-הונגרית כוחות, כחלק מהכוח הרב לאומי שנשלח על מנת לדכא את המרד. האימפריה האוסטרו-הונגרית הכירה ברפובליקה של סין ב-6 באוקטובר 1913, אולם במהלך מלחמת העולם הראשונה הייתה האימפריה האוסטרו-הונגרית חלק ממעצמות המרכז, בעוד הרפובליקה הסינית הצטרפה בשנת 1917 למדינות ההסכמה, וניתקה את היחסים הדיפלומטיים עם אוסטריה עד להקמת הרפובליקה האוסטרית הראשונה בשנת 1920. בשנת 1938 סיפחה גרמניה הנאצית את אוסטריה, ורפובליקת סין ואוסטריה ניתקו שוב את היחסים הדיפלומטיים. במהלך מלחמת העולם השנייה הייתה אוסטריה חלק מגרמניה הנאצית, שהייתה חלק ממדינות הציר, בעוד סין לחמה לצד בעלות הברית, אם כי היא לחמה בעיקר נגד האימפריה היפנית, כחלק ממלחמת סין–יפן השנייה. אחרי הקמת הרפובליקה העממית של סין בשנת 1949, נסגרה צירות אוסטריה בסין, ובשנה שלאחר מכן נסגרה גם שגרירות הרפובליקה של סין באוסטריה.

שתי המדינות כוננו יחסים דיפלומטיים ב-21 במאי 1971. ב-29 באוגוסט 2013, משרד החוץ האוסטרי הצהיר כי ממשלת אוסטריה מייחסת חשיבות רבה להרחבת היחסים הידידותיים והשיתופיים עם סין, דבקה במדיניות סין אחת ומכירה בטיבט כחלק מסין. אוסטריה אינה תומכת בשום מעשה בדלני המבקש עצמאות בטיבט ומערער את שלמותה הטריטוריאלית של סין.

## יחסי סחר
שיתוף הפעולה העסקי בין המדינות המשיך להעמיק, עם ההצלחה הראשונית של מפעלים סיניים בביסוס נוכחותם באוסטריה. ב-13 בנובמבר העניקה ממשלת מדינת אוסטריה עילית את עיטור מסדר הזהב לגנג רוגאנג, יו"ר המועצה המפקחת על רכיבים עתידיים מורכבים עתידיים (FACC; 91.25% ממניותיה מוחזקות על ידי הצד הסיני) וסגן נשיא תאגיד תעופה תעופה של סין, להכיר בתרומתו הבולטת להתפתחות הכלכלית של מדינת אוסטריה עילית ושיתוף פעולה עסקי סין-אוסטריה. זו הפעם הראשונה שהפרס הזה ניתן ללא-אוסטרי ב-30 שנות ההיסטוריה שלו.

## תיירות
אוסטריה היא יעד מועדף עבור התיירים הסינים, אשר כמעט מיליון מהם ביקרו באוסטריה בשנת 2019, והצפי הוא להכפלת התיירות עד לשנת 2025.

## נציגויות דיפלומטיות
אוסטריה מחזיקה בסין שגרירות בבייג'ינג ו-3 קונסוליות בצ'נגדו, גואנגג'ואו ושנגחאי. מאידך, סין מחזיקה באוסטריה שגרירות בווינה בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מחנה זארבורג

250px|ממוזער|שמאל|המחנה ב-1913
**מחנה זארבורג** (בגרמנית: **Saarburgkaserne**) היה מחנה, שהוצבו בו חיילים של הבונדסוור בקתריננפורשטאדט (Katharinenvorstadt) בלנדסברג על הלך שבדרום גרמניה, כ-60 ק"מ ממערב למינכן. הוא נקרא על שם זארבורג  שבחבל הסאר.

## היסטוריה
המחנה נבנה בשנים 1900 עד 1905 לשימושו של גדוד תותחני השדה ה-9 של צבא בוואריה. לאחר שחזר הגדוד ממלחמת העולם הראשונה, הוא שכן בלנדסברג עד פירוקו. שרידי הגדוד השתתפו כפרייקור בדיכוי הרפובליקה הסובייטית הבווארית במינכן.

לאחר התארגנות מחדש של צבא בוואריה , הוקם הגדוד השני של רגימנט התותחנים השביעי והוצב במחנה זה, עם שתי סוללות ארטילריה הרריות. בשנת 1927 הפך המחנה לבסיס הימי הדרומי ביותר של הצי הגרמני, הרייכסמרינה , והוקם בו שירות המודיעין הימי הדרומי.

כחלק מחימוש הוורמאכט, שונה שמו של המחנה ל"מחנה זארבורג", לזכר קרב זארבורג (1914). גדוד התותחנים 63 של הוורמאכט שכן במחנה. ניתן להבין את ההתייחסות לחבל הסאר בשם המחנה, כפי שנקבע בשנת 1935, גם כתעמולה לשילובו של חבל הסאר ברייך הגרמני.

### מחנה העקורים לנדסברג
מחנה זארבורג נכבש עם כיבוש לנדסברג על ידי הארמייה השביעית האמריקאית. לאחר תום המלחמה, בשנת 1945, הוקם במקום מחנה העקורים לנדסברג בסיוע אונרר"א, מינהל הסעד והשיקום של האו"ם. המחנה התקיים עד 1951.

### שימושים צבאיים
כחלק מחימושה של גרמניה המערבית מחדש לאחר מלחמת העולם השנייה (Wiederbewaffnung) , הוקם במחנה זארבורג גדוד האספקה מספר שלוש של חיל האוויר הגרמני, בשנת 1958. לאחר זמן קצר הועבר הגדוד לקסרקטין וולפן הסמוך. בשנת 1963 נפרסו במקום כנף טילים 1 (FKG1)  וחלקים מיחידת התותחנים האמריקאית 74 (חטיבת החימוש ה-59 ). בשל הסכם פירוק נשק גרעיני לטווח בינוני (חוזה INF), פורקה כנף הטילים ב-31 בדצמבר 1991. עד העתקתה לבסיס חיל האוויר בקאופבוירן  שבקאופבוירן  שבדרום גרמניה, הועברה קבוצת הטילים החמישית (קבוצת 5 / FlaRak 22) באופן זמני למחנה זארבורג. המחנה נסגר בשנת 1993.

### הנצחת מחנה העקורים
בשנת 1989 יזם אנטון פוסט , יחד עם עמותת אזרחי לנדסברג, הצבתו של לוח זיכרון בכניסה למחנה העקורים שהיה קיים בעבר במחנה זארבורג. בכתובת על הלוח נזכר השימוש במקום לפני 1945 בידי הוורמאכט ובהמשך על ידי הבונדסוור. כמו כן מוזכרת הקמת אחד ממחנות העקורים הראשונים שהיה שמור בלעדית לעקורים יהודים לאחר מלחמת העולם השנייה. אל"ם א. ד. אירווינג היימונט, מפקדו הראשון של המחנה, תרם את הלוח, והצבתו נתמכה על ידי העיר לנדסברג והבונדסוור. הנואם הראשי בעת חנוכת השלט היה ד"ר אברהם י' פק (Abraham J. Peck) מהארכיון היהודי האמריקאי, יליד המחנה. דובר נוסף היה ד"ר סימון סנופקובסקי , ניצול השואה, תושב לשעבר במחנה העקורים לנדסברג ונשיא הקהילות היהודיות בבוואריה.

במחנה הוסרט חלק מהסרט ארוכה היא הדרך בכיכובו של ישראל בקר.

מבני מחנה זארבורג שופצו ברובם, והם כיום מרכז מגורים ושירותים (משרד המס של העיירה לנדסברג). בחדר האוכל של הקצינים  לשעבר פועלת הנהלת משרדי שימור המורשת התרבותית , שאירחה את הפרויקט התרבותי הגרמני "קוורה" .

## קישורים חיצוניים

זארבורג
קטגוריה:גרמניה: בסיסים ומתקנים צבאיים
קטגוריה:גרמניה: היסטוריה צבאית
קטגוריה:בוואריה
רווח משני

**רווח משני** הוא קבלת "מותרות" והשגת רווח כלשהו בעקבות התנהגות הפוגעת בו או באחרים, או אירוע חריג (אירוע טראומטי, מחלה, שינוי קיצוני בחייו של אדם, אובדן דמות קרובה) **אשר עלולים לגרום ל[[מחלה נפשית|מחלה הנפשית]] להפוך לכרונית, ולהפחית מהרצון של המטופל להבריא** (במודע או שלא במודע).

הפרעות נפשיות רבות כמו דיכאון, הפרעה טורדנית-כפייתית (OCD), הפרעות אכילה, הפרעת דחק פוסט-טראומטית והפרעות אחרות המשפיעות על אורח החיים ופוגעות בו בצורה שיכולה להתבטא בכל מיני דרכים כמו: סבל נפשי כבד, בירידה בחשק או במוטיבציה, בשינויים בתיאבון ובמשקל, בהפרעות בשינה ובפגיעות רבות נוספות באיכות החיים.

עם זאת, לעיתים מביאה המחלה בעקיפין גם לתוצאות רצויות מבחינת המטופל, הקרויות בלשון הרפואית והפסיכולוגית: רווח משני מהמחלה.

## ביטויי הרווח המשני
רווח משני יכול להתבטאות בכמה דרכים כגון:
* תשומת לב מוגברת
* אמפתיה
* הקלה והפחתה בדרישות וציפיות
* סיפוק של צרכים תלותיים
* התחשבות ויחס סלחני ואוהד מצד הסביבה
* פיצויים כספיים או אחוזי נכות בעקבות תאונה או מחלה נפשית.
* "בריחה" למחלה ממציאות חיים קשה או ממצב רגשי בלתי נסבל.
* שינויים לטובה (מבחינתו של הפציינט) במערכת היחסים הזוגית או המשפחתית.
* הימנעות מעבודה או מחיפוש עבודה.
* פטור מאחריות פלילית עקב אי שפיות.
*פטור משירות צבאי על רקע אי כשירות.
*הימנעות מציפיות ולחצים להקים משפחה או להיכנס להריון שמופעלים מצד בני הזוג או יתר הסביבה.
*הקלה בפסיקות במשפט אזרחי או אף זכייה בתביעה.
*זירוז הליכים בירוקרטיים לאור הסיכון בהמתנה במצב גופני או נפשי מסוים.

דוגמה לכך היא זיגמונד פרויד, שדיבר על הרווחים שמקבל אדם עני ממחלה. כאשר הוא היה בריא, תבעה ממנו הסביבה לצאת ולעבוד כדי להתגבר על עוניו. אבל עכשיו, כשהוא מושבת בגלל סימפטומים נוירוטיים, הוא יכול לתבוע את החמלה למצוקה החומרית שלו, שנמנעה ממנו עד היום.

## רווח שלישוני
לעיתים גורמי וצוותי רפואה עשויים להשתמש במניפולציה על מטופל כדי לשכנעו שהוא חולה ולפנות לטיפול. בכך הגורמים המטפלים מקבלים רווח כספי (למשל בשידול לרכישת תרופות על ידי חברות פארם).

## טיפול

לעיתים האתגר העיקרי במציאת הדרך לריפוי היא במציאת הרווח המשני והעלאתו למודעות ולאחר מכן ההחלטה לוותר על רווחים משניים אלו כדי להימנע מההתנהגות הבעייתית. עם זאת, חשוב להדגיש כי גם כאשר קיים חשד לקיומו של רווח משני יש להתייעץ עם איש מקצוע ולבחור בטיפול שיאהן עם הקשיים הממשיים והן עם הנטייה לשימורם.

## קישורים חיצוניים
*  Secondary profit - רווח משני - בטיפולנט 

קטגוריה:הפרעות נפשיות והתנהגותיות
I'm Not Afraid to Move On

**I'm Not Afraid to Move On** (בעברית: **אני לא מפחד להמשיך הלאה**) הוא שיר של הזמר יוסטיין הסלגורד. השיר ייצג את נורווגיה באירוויזיון 2003.

השיר הוא בלדה דרמטית המנוגנת בפסנתר, והוא מספר על בחור המאוהב בבחורה יפהפייה.

## קישורים חיצוניים

* מילות השיר 

קטגוריה:שירי אירוויזיון 2003
קטגוריה:שירי נורווגיה באירוויזיון
יעל עצמוני

**יעל עצמוני** (נולדה ב-1957) היא קדרית ופסלת ישראלית. מאז 1994 מלמדת מחלקה לעיצוב קרמי וזכוכית באקדמיה בצלאל. בשנת 2021 מונתה לראשת המחלקה.

## ביוגרפיה
יעל עצמוני נולדה ברמלה. בשנות ה-90 הצטרפה לקואופרטיב האמנים "רוח כדים" בירושלים. ביצירותיה של עצמוני מופיעים דימויים אדריכליים רבים בעלי רקע ביוגרפי והיא משלבת מגוון של מדיה אמנותית כהדפס, מיצב ווידאו עם חומר קרמי.

בוגרת החוג לאמנות באוניברסיטת חיפה (סטודנטית של חנה חר"ג צונץ - מאמהות הקרמיקה הישראלית ושל מיכה אולמן).

##### Dictionary
"בסדרה Dictionary, שמלווה את עצמוני למראשית דרכה, הכד הוא העיקר: מצע ונושא בו-בזמן, אובייקט שהנושא שלו הוא אובייקט. בעקבות עבודה המאומצת סביב נושא הכד, התעורר אצל עצמוני העניין לעקוף את הכד ולחפש דרכי ביטוי אחרות, שהובילו בין השאר לעבודות ניסיוניות כמו הסדרה גלויות (1997–1998), שעוסקת גם היא בקשר כד-מקום, ובה מוקרנות שקופיות מתחלפות של נופי ילדות על אוסף כדים.

בעקבות עיסוקה ב'כד', כתב ד"ר ראובן זהבי: 

##### מפות
סדרות המפות השטוחות והמגולגלות נוצרה ב-2012, בעת שעצמוני שהתה בהולנד. הצהרת הכוונות שלה הייתה ליצור פרויקט זיכרון לסוביבור. אביה של עצמוני היה ניצול המחנה. היא יצרה מפה של מבני מחנה סוביבור, ובכך מרחיקה את הממד האנושי והמוחשי של מה שאירע שם.

##### שבילי יער
העבודה 'שבילי יער' הוצגה בו זמנית בבריכת הקשתות ברמלה ובגלריית בית בנימיני בתל אביב. עצמוני יצרה גופים קרמיים בעלי צורות חושניות מופשטות, הגופים הושקעו בבריכת הקשתות ברמלה, בריכה תת-קרקעית שנבנתה ב-789 לספירה. שביל יער מורכבת ממיצב הכולל וידאו וכשבעים חתיכות קרמיקה.

## פרסים ומלגות
* 1989 - מלגת קרן התרבות אמריקה ישראל.
* 2014 - EKWC - מלגת התמחות המרכז האירופאי לקרמיקה, הרטוגנבוש, הולנד.
* 2014 - פרס מוד פרידלנד למצוינות בקרמיקה ותרומה חברתית
* 2017 - מלגת מחקר Jan Matejko Academy of Fine Arts in Krakow ,ERASMUS.

## תערוכות יחיד

## תערוכות קבוצתיות

## חיים אישיים

מתגוררת ויוצרת ברחובות.

## לקריאה נוספת
* Beck, Ester. (2014) Yael Azmony's Sobibor Project. Ceramics: Art and Perception No. 96
* גורדון, אירנה. (2015) יעל עצמוני / כד ורוד צלהב. קטלוג בית האמנים תל אביב.
* אהרוני, הילה. משיטה אותנו על המים. 1280c כתב עת לקרמיקה עכשווית. גיליון עמ' 23,26
* Franco, Arye. (1999) Identity Converts a Vessel into a Value Laden Object. Ceramics: Art and Perception No. 38

## קישורים חיצוניים
* 
* יעל עצמוני, באתר מרכז המידע לאמנות ישראלית, מוזיאון ישראל
* יעל עצמוני, באתר בית בנימיני
* עבודת הווידאו Tracing Oblivion ביוטיוב

## הערות שוליים

קטגוריה:קרמיקה ישראלית
קטגוריה:סגל בצלאל
קטגוריה:מורים לאמנות בישראל
קטגוריה:פסלות ישראליות
קטגוריה:פסלים ישראלים
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:רחובות: אישים
קטגוריה:ישראליות זוכות פרסים: אמנות
קטגוריה:ישראליות שנולדו ב-1957
קטגוריה:ישראלים שנולדו ב-1957
שמעון בר סבא

מאר **שמעון בר סבא** (בסורית: **ܡܪܝ ܫܡܥܘܢ ܒܪܨܒܥܐ**, 316 – 17 באפריל 344) היה הבישוף של סיליקיא-קטסיפון, באימפריה הסאסאנית, ראש הכנסייה המזרחית  דה פקטו, עד מותו. הוא היה בישוף במהלך רדיפות הנוצרים של המלך שאפור השני של האימפריה הסאסאנית, והוצא להורג יחד עם רבים מחסידיו בהם אחותו ופוסאי . הוא נערץ כקדוש בקהילות נוצריות שונות.

## ביוגרפיה
שמעון בר סבא נולד בשנת 316. הוא התמנה לבישוף בשנת 329, בסיליקיא-אקטיספון (כיום מחוזא). בתקופת שאפור השני חשש המלך שהמיעוט הנוצרי ישתף פעולה עם האימפריה הרומית שבאותו זמן כבר קיבלה עליה את הנצרות, ואנשיו הוציאו נוצרים רבים להורג. בהמשך הוא שינה את מדיניותו וקרא לנוצרים להמיר את דתם לזורואסטריות. שמעון בר סבא נעצר בשנת 344 והובא לפני המלך שאפור השני עם עוד 102 בישופים וכמרים. הוא התבקש להתפלל אל השמש אולם סירב לעשות כן. אותם 102 נוצרים הוצאו להורג מול עיניו ולבסוף נערף ראשו של מר סבא עצמו. ההיסטוריונים חולקים על מספרם של המוצאים להורג בתקופה זו והוא עומד בין 16,000 ל-200,000 מוצאים להורג.

## תיעוד
סיפור המרטירים באימפריה הסאסנית נכתב בחיבור סורי מאותה תקופה בשם "פעולות המרטירים הפרסים". קיימים מספר כתבי יד של החיבור. בגרסתו הקצרה והמוקדמת יותר הוא מושווה ליהודה המכבי ותומכיו למכבים עצמם. בגרסה מאוחרת יותר ההשוואה הזו אינה קיימת והם מוּשווים למרטירים הנוצרים הראשונים שנהרגו תחת השלטון הרומי.

סיפורו של שמעון בר סבא מתוך החיבור הגדול של המרטיטרים הפרסים תורגם לאנגלית בידי קייל סמית.

## לקריאה נוספת

* David Wilmshurst, The Martyred Church-A History of the Church of the East, London, 2011, p. 16


## קישורים חיצוניים

## הערות שוליים

קטגוריה:מרטירים
קטגוריה:נצרות מזרחית קדומה
ג'וליו צ'יקונה

**ג'וליו צ'יקונה** (באיטלקית: **Giulio Ciccone**; נולד ב-20 בדצמבר 1994) הוא רוכב אופני כביש איטלקי בקבוצת לידל-טרק. צ'יקונה הוא "מלך ההרים" מג'ירו ד'איטליה 2019. בנוסף זכה בקטגוריית "מלך ההרים" בטור דה פראנס 2023.

## ביוגרפיה
צ'יקונה נולד ב-20 בדצמבר 1994 בקייטי שבאיטליה.

ב-2015 צ'יקונה סיים שישי בטור דה ל'אווניר.

### (2016–2018) ברדיאני CSF
צ'יקונה התחיל לרכוב כמקצוען בשנת 2016 בקבוצת ברדיאני CSF האיטלקית מדרג הפרו קונטיננטל. באותה עונה ערך הופעת בכורה בגרנד טור, כאשר נבחר לסגל קבוצתו לג'ירו ד'איטליה. צ'יקונה אף ניצח את הקטע ה-10 במרוץ, לאחר בריחת יחיד. הוא פרש מהמרוץ לפני הקטע ה-19.

ב-2017, צ'יקונה השתתף שוב בג'ירו ד'איטליה אך לא התלבט, כשהתוצאה הבכירה שלו הייתה מקום 37 בקטע ה-20. הוא השתתף בטור של אוסטריה וסיים במקום ה-6 הכללי. צ'יקונה ניצח את הקטע השישי בטור של יוטה וגם סיים שישי במרוץ. הוא סיים במקום השלישי במרוץ החד יומי "PRO Ötztaler 5000".

בעונת 2018, הוא סיים במקום העשירי במרוץ סטימינאה קופי אה בארטלי. הוא סיים במקום ה-9 ב. וניצח את המרוץ החד יומי "ג'ירו דל'אפנינו", לאחר שהקדים את אמארו אנטונש  ואת פאוסטו מאסנאדה. הוא נבחר לג'ירו ד'איטליה והתוצאה הטובה ביותר שלו הייתה מקום 4 בקטע ה-20. הוא סיים במקום ה-7 במרוץ גראן פרמיו קיטה די לוגאנו ובמקום ה-2 במרוץ הקטעים אדריאטיקה איוניקה. הוא ניצח את קטגוריית מלך ההר בטור של סלובקיה.

### טרק-סגפרדו (2019–היום)
צ'יקונה חתם בטרק-סגפרדו לאחר שלוש עונות בברדיאני. הוא סיים במקום השישי במרוץ טרופאו לאייגויילה וניצח קטע אחד בטור דו האו ואר. הוא נבחר לג'ירו ד'איטליה ועשה מרוץ מאוד מוצלח, כשניצח את קטגוריית מלך ההרים עם 267 נקודות, מקדים את פאוסטו מאסנאדה ואת דמיאנו קרוזו. צ'יקונה לא הסתפק בכך, וגם ניצח את הקטע ה-16 במרוץ לאחר שגבר על יאן הירט  בספרינט סיום. לאחר הג'ירו, צ'יקונה ערך את הופעת הבכורה שלו בטור דה פראנס. בקטע ה-6, צ'יקונה היה חלק מקבוצת בריחה ששרדה עד סיום השלב, אך הקבוצה הצטמצמה, ורק דילן טונס וצ'יקונה שרדו. השלב הסתיים בעלייה "לה פלנץ' דה בלפי" וטונס גבר על צ'יקונה שסיים שני בפער של 11 שניות מטונס, אך בפער של 1:35 דקות מז'וליאן אלאפיליפ שסיים במקום ה-6, בעקבות כך עבר צ'יקונה להוביל את המרוץ, בפער של 6 שניות מאלאפיליפ השני. צ'יקונה לבש את החולצה הצהובה עד הקטע השמיני (כולל), שם איבד אותה בחזרה לאלאפיליפ, כשסיים שלישי, בעוד צ'יקונה סיים במקום ה-24, בפער של 20 שניות מאלאפיליפ. בסופו של דבר, צ'יקונה סיים את המרוץ במקום ה-31 הכללי, פער של 1:20:49 שעות מאיגן ברנל המנצח. במרוץ "קופה אגוסטוני", הוא סיים במקום השביעי.

בתחילת עונת 2020 ניצח צ'יקונה במרוץ החד-יומי שנערך בליגוריה, "טרופאו לאיגווייה". הוא ייצג במרוץ את נבחרת איטליה כיוון שקבוצתו לא נטלה חלק במרוץ. הוא ניצח במרוץ בפער של 32 שניות לאחר שהיה מעורב בבריחה. הוא הקדים במרוץ את ביניאם גירמאי (שני) ודייגו רוסה  (שלישי).

## קישורים חיצוניים

## הערות שוליים

קטגוריה:רוכבי אופניים איטלקים
קטגוריה:איטלקים שנולדו ב-1994
קטגוריה:רוכבי אופניים איטלקים באולימפיאדת טוקיו (2020)
אדי דניס

**אדי דניס** (באנגלית: **Eddie Dennis**; נולד ב-22 במרץ 1986) הוא מתאבק ולשי. הוא מוכר בעיקר בשל תקופתו בארגון ההיאבקות WWE כחלק ממחלקת בריטניה של התוכנית NXT, ה-NXT UK. בנוסף, הוא מוכר בעיקר בשל תקופתו בארגון העצמאי הבריטי Progress Wrestling.

בעברו, דניס היה מנהל בית ספר באמנפורד, קרמרטנשייר, כשתחום לימודיו העיקרי היה מורה למתמטיקה.

## ביוגרפיה

דניס החל להתאבק בשנת 2008 באותו הזמן שהוא היה מורה למתמטיקה במשרה מלאה בקארדיף ולאחר מכן בברקשייר. בשנת 2016, דניס עזב את עבודתו כמנהל בית ספר והפך למתאבק במשרה מלאה.

## קריירת היאבקות מקצועית
### WWE (2017–היום)

אף על פי שלא צלח את מבחני הקבלה שלו ב-WWE בשנת 2017, הוא התאבק בתוכנית הראשונה של NXT UK.

באירוע NXT UK TakeOver: Blackpool, שנערך ב-12 בינואר 2019, דניס הפסיד לדייב מסטיף בקרב ללא פסילות. באירוע NXT UK TakeOver: Blackpool II, שנערך ב-12 בינואר 2020, דניס גבר על טרנט סבן. ב-6 בפברואר, דניס הפסיד לאותו טרנט סבן בקרב שבו ארבע פינות הזירה היו חשופות. ב-22 באפריל 2021, דניס הפסיד לג'ו קופי. כעבור שבוע, קבוצת Symbiosis (דניס, פריימט וטייסון טי בון) הפסידה לקבוצת Gallus (ג'ו קופי, מארק קופי ווולפגנג). ב-8 ביולי, דניס גבר על טרנט סבן. ב-19 באוגוסט בפרק של התוכנית *NXT UK*, דניס נחל הפסד לסקסון האקסלי. ב-19 במאי 2022, דניס הפסיד לויילד בור במסגרת קרב קולר כלבים.

ב-18 באוגוסט, דניס שוחרר מחוזהו בארגון.

### Defend Indy Wrestling

דניס הוא מייסד שותף של "Defend Indy Wrestling", מותג בגדים למעריצי ארגוני ההיאבקות העצמאיים. דניס יצר את המותג בשנת 2011 ביחד עם המתאבקים הבריטיים פיט דאן ומארק אנדרוז. מותג זה מייצר חולצות טי, קפוצ'ונים ופריטי לבוש אחרים.

## אליפויות והישגים
* **הישגים בארגון ההיאבקות Attack! Pro Wrestling**
** אליפות ATTACK! 24:7 (4 פעמים)
** אליפות ATTACK! (פעמיים)
* **הישגים בארגון ההיאבקות Pro Wrestling Chaos**
** אליפות השלישיות (פעם אחת)
** אליפות אבירי הכאוס (פעם אחת)  - עם אלכס סטיל
* **הישגים במגזין ההיאבקות Pro Wrestling Illustrated - PWI**
** PWI דירג אותו במקום ה-124 מתוך 500 המתאבקים הטובים ביותר לשנת 2020
* **הישגים בארגון ההיאבקות Progress Wrestling**
** אליפות הזוגות של Progress (פעם אחת)  - עם מארק אנדרוז
** טורניר לאליפות הזוגות של Progress (2014)  - עם מארק אנדרוז
** אליפות העולם המאוחדת של Progress (פעם אחת)
* **הישגים בארגון ההיאבקות South Coast Wrestling**
** אליפות גביע ה-One To Watch
* **הישגים בארגון ההיאבקות Triple X Wrestling - TXW**
** אליפות TXW (פעם אחת)
* **הישגים בארגון ההיאבקות Entertainment Wrestling Association - EWA**
** אליפות EWA (פעם אחת)

## קישורים חיצוניים

## הערות שוליים

קטגוריה:מתאבקים מקצוענים ולשים
קטגוריה:מתאבקי ה-WWE
קטגוריה:מתאבקי ה-NXT
קטגוריה:בריטים שנולדו ב-1986
סטיבן מור

**סטיבן מור** (באנגלית: **Stephen Moore**; נולד ב-16 בפברואר 1960) הוא סופר אמריקאי, ופרשן טלוויזיה בנושאים כלכליים. הוא ייסד ושימש הנשיא של המועדון לצמיחה (Club for Growth) מ-1999 עד 2004. מור הוא עורך לשעבר של וול סטריט ג'ורנל. הוא עבד הריטג' פאונדיישן במהלך התקופה שבין 1983 ל-1987 ושוב משנת 2014. מור ייעץ להרמן קיין 2012 בקמפיין הנשיאותי ולדונלד טראמפ בבחירות לנשיאות של 2016.

בספטמבר 2019, מור נרשום במקום ה-32 באנשים החזקים במערכת הפיננסית הגלובלית על ידי מגזין *Worth*.

## קישורים חיצוניים

## הערות שוליים

קטגוריה:סגל וול סטריט ג'ורנל
קטגוריה:סופרים אמריקאים
קטגוריה:בוגרי אוניברסיטת אילינוי באורבנה-שמפיין
קטגוריה:בוגרי אוניברסיטת ג'ורג' מייסון
קטגוריה:אמריקאים שנולדו ב-1960
הפנתר הוורוד ובניו

**הפנתר הוורוד ובניו** (באנגלית: **Pink Panther and Sons**) היא סדרת אנימציה אמריקאית בת 26 פרקים, שהופקה לטלוויזיה משנת 1984 עד 1985 עבור רשת NBC. זו הייתה סדרת האנימציה המבוססת על הפנתר הוורוד.

## תקציר העלילה
הסדרה מתמקדת בשני בניו של הפנתר הוורוד: הבן הבכור פינקי ואחיו הקטן פנקי וחבריהם פנתרי הקשת בענן (צ'אטה היפה, רוקו הלוחם, מורפל המדבר בג'יבריש, אנני לבושת הסרבל ופאנקין הדברן המבולבל).

## דמויות ומדבבים
### פנתרי הקשת
*פינקי (בילי באולס) - המנהיג הוורוד של החבורה, הוא תמיד מביא רעיונות לקבוצה.
*פנקי (בי ג'יי וורד) - אחיו הקטן של פינקי, הוא נוהג ללכת אחריו לכל מקום.
*צ'אטה (שרי לין) - פנתרה יפה סגולה, מאוהבת בפינקי.
*רוקו (פרנק ולקר) - פנתר צהוב ואתלטי, נראה עם כפפות אגרוף.
*מורפל (שיין מקוב) - פנתר ירוק עם כובע צמר.
*אנני (ג'יני אליאס) - פנתרה חומה עם סרבל, בעלת חוש מדעי.
*פאנקין (בי ג'יי וורד) - פנתר כחול עם כובע בייסבול. נוהג להתבלבל בדיבור. 
*הפנתר הוורוד - אבא של פינקי ופנקי.

### המלאכים הבכיינים
*פינקו (פרנק ולקר) - המנהיג, הוא נוטה לחבל בתוכניתם של פנתרי הקשת.
*ניקו (מרשל אפרון) - יד ימינו של פינקו.
*ליונה (ג'ני אליאס) - הבת היחידה בחבורה. מאוהבת בפינקי. 
*בולהד ובאקטהד (גרג ברגר וסוני מלנדרז) - חברי צוות נוספים.

## מדבבים בעברית
*אסף קורמן - פינקי
*לני כהן - פנקי
*אביטל קורמן - אנני
*נטלי פיק - צ'אטה
*שרון כהן - מארפל / רוקו
*דורון בן-עמי - פאנקין
*דרור טפליצקי - ניקו
*יורם יוספסברג - פינקו
*שמחה ברבירו - דמויות שונות

## קישורים חיצוניים

*

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות לילדים
קטגוריה:סדרות טלוויזיה אמריקאיות שעלו לשידור בשנת 1984
קטגוריה:האנה-ברברה
קטגוריה:הפנתר הוורוד
קטגוריה:ערוץ הילדים: תוכניות רכש
קטגוריה:ABC: תוכניות וסדרות
קטגוריה:מטרו גולדווין מאייר: סדרות
דיוקקיינוס

**דוקיקיינוס** (שם מדעי: *Dukecynus*) הוא סוג נכחד של יונק טורף מסדרת הספרסודונטה, הקרובה ליונקי הכיס.
## מאפיינים
יונק זה חי באמריקה הדרומית במהלך אמצע המיוקן שלפני 13.8 עד 11.8 מיליון שנה מזמננו. הוא הוגדר ב-1997 בידי החוקר. משמעות שמו המדעי הוא: ה"כלב של אוניברסיטת דיוק". המאובנים התגלו בתצורות קבוצת הונדה  שבוילה ובטולימה שבקולומביה וכללו שרידי גולגולת שבורה, לסתות וכן עצם הירך ועצם הזרוע והוא נחשב לסוג היונק הטורף הגדול באזור בו נמצא וכן לבן סדרת הספרסודונטה הגדול ביותר שנמצא באזור. סוג זה כולל מין יחיד - *Dukecynus magnus* שפירושו: "גדול".

יונק זה היה טורף גדול בעל ניבים ארוכים בקדמת פיו ובעל זרועות רחבות שדמו לזרועות דובים. הוא הילך על כפותיו כמו דוב ואומנם היה איטי אך חזק מאוד עם לסתות בעלות עוצמת נשיכה גדולה.

הוא נחשב לקרובם של המשפחות הבוריהאיניים והתיילוקוסמיים אך היה בעל קשר פרפילטי איתם והשתייך לקבוצה הגדולה Borhyaenoidea, כשהיה בעל מאפיינים של לסוגים קטנים יותר שהיו קרובים אליו כמו *Prothylacinus* ו-*Lycopsis*. סוגים אלה היו בעלי חוטם מוארך ולסתות צרות יחסית ורובם היו קטנים אך הדיוקקיינוס היה גדול מהם בהרבה והוא הגיע לאורך של 2 מטרים ולמשקל 50–70 ק"ג, כך שהוא היה יכול להוות איום גדול על הפרסתנים הקדומים של האזור כמו האסטרפותריום.

## קישורים חיצוניים

קטגוריה:ספרסודונטה
קטגוריה:יונקים שחיו במיוקן באמריקה הדרומית
קטגוריה:מגה-פאונה של הנאוגן באמריקה הדרומית
קטגוריה:מאובני טקסונים שתוארו ב-1997
She's a Rainbow

"**She's a Rainbow**" (בתרגום חופשי לעברית: "**היא קשת בענן**") הוא סינגל שהוקלט על ידי הרכב הפופ-אינדי הישראלי לולה מארש. השיר יצא לאור ב-10 במאי 2016, כסינגל הרביעי מתוך אלבום הבכורה של לולה מארש, "*[[Remember Roses]]"*, על ידי חברת התקליטים אנובה מיוזיק.

## רקע וכתיבה
השיר נכתב והולחן על ידי יעל שושנה כהן וגיל לנדאו והופק על ידי לנדאו. השיר הוא בסגנון הפופ, המאפיין שירים נוספים מתוך האלבום.

בסמוך לצאתו כסינגל, עלה השיר לרשת הזרמת המדיה ספוטיפיי, וצבר מעל ל-3 מיליון השמעות.

הסינגל עצמו זכה לסיקור מיוסי חרסונסקי, שציין את השיר בחיוב והעניק לו שלושה כוכבי זהב וחצי מתוך חמישה.

## וידאו קליפ
הווידאו קליפ הנלווה שצולם לשיר הועלה לערוץ היוטיוב "le bruit des graviers" ב-11 בנובמבר 2016.

נכון לפברואר 2020, מונה הצפיות של הקליפ עומד על כ-6.3 מיליון.

## מיקומי שיא

## קישורים חיצוניים

## הערות שוליים

קטגוריה:שירי לולה מארש
קטגוריה:שירים באנגלית
קטגוריה:שירים על קשת בענן
ארמיניהרינגיה

**ארמיניהרינגיה** (שם מדעי: *Arminiheringia*) הוא סוג נכחד של יונק טורף מסדרת הספרסודונטה, אשר השתייך למשפחה הקדומה פרובוריהאיניים שכללה מיני טורפים גדולים מאוד. הוא התקיים במהלך תקופת האאוקן שלפני 48.6 עד 37.2 מיליון שנה מהיום. סוג זה הוגדר בידי פלורנטינו אמגינו  בשנת 1902 ממצאים שהתגלו במחוז צ'ובוט בארגנטינה. הסוג כולל מין יחיד - *Arminiheringia auceta*.

יונק זה היה בינוני בגודלו באורך 1.4 מטר בקירוב ומשקל של 40 עד 80 ק"ג בממוצע. הוא היה טורף בעל לסתות גדולות ושיניים טוחנות גבוהות ומחודדות שיועדו להרג מהיר. הוא היה בעל ניבים דקים בקדמת הלסת שהיו חסרי אמייל והם צמחו בצורה קיצונית ובלטו גם מחוץ לפיו. בצורה זו דמה מעט לשנחרבים או את קרובו התיילקוסמילוס, אך לא היה קשור אליהם ביותר. היו לו גפיים רחבות דומות לגפיים של דובים וזנב קצר, כך שהוא לא היה טורף אצן וכנראה ארב לטרפו במסתור.

הוא חי ביערות הקדומים של אמריקה הדרומית, שם ניזון מדלשינאים גדולים, ומפרסתנים קדומים אמריקאים כמו התומאשוקסליה. הוא מילא את הגומחה אקולוגית של הקראודונטים משאר העולם שגם הם היו בעלי ניבים גדולות וגוף גדול יחסית. עם זאת הוא היה קרוב יותר ליונקי הכיס המודרניים.

## קישורים חיצוניים

קטגוריה:פרובוריהאיניים
קטגוריה:יונקים שחיו באאוקן באמריקה הדרומית
קטגוריה:מגה-פאונה של הפלאוגן באמריקה הדרומית
סקירה יהודית-הונגרית

**הסקירה היהודית-הונגרית** (בהונגרית: **Magyar-Zsidó Szemle**), הייתה כתב העת המדעי והציבורי החשוב ביותר של היהדות הניאולוגית בהונגריה, שהופיע בין השנים 1884–1948, בתדיריות שונות.

## תולדות כתב העת
הסקירה היהודית הונגרית לא הייתה כתב העת היהודי הראשון בהונגריה בשפה ההונגרית, אך מבחינת משקלו המדעי ואורך חייו (64 שנים), לא היה לו יריב במהלך תקופת הוצאתו לאור הארוכה. כתב העת הזה כיסה את כל ענפי המדע שעסק ביהדות, ועסק בענפי מדע אלה ברמה גבוהה בינלאומית כך שערכו היה רב בכל קנה מידה שהוא. במיוחד עסק כתב העת בהיסטוריה היהודית ההונגרית, הן בהיסטוריה הדתית והן בהיסטוריה הקהילתית. יהדות הונגריה הרגישה בצורך בהוצאת כתב עת מדעי כבר מתקופת ה"הסכמה", כלומר מהפשרה האוסטרו-הונגרית של 1867. בעקבות הדוגמאות של השקת כתבי עת כאלה בקהילות יהודיות במדינות המערב, הרגישו יהודי הונגריה בצורך להשיק כתב עת מדעי יהודי בשפה ההונגרית במטרה לספק במה למחקר מדעי תאולוגי, אתנוגרפי, סוציולוגי ועוד.

בתולדות הסקירה היהודית ההונגרית ניתן למדוד את מצבה של יהדות הונגריה בכל תקופה ותקופה. בשנים 1884 - 1891 התפרסם המגזין בעשרה גיליונות בשנה. בשנים 1891–1895 12 גיליונות בשנה. משנת 1896 עד 1926 מספר הגיליונות בשנה עמד על ארבע, אך ללא ירידה במספר העמודים (למעט משנת 1919 עד 1926). הופיעו 6 גיליונות בשנת 1927, 10 גיליונות בשנת 1923, 12 גליונות בשנה משנת 1929 עד 1937, לעיתים קרובות בחוברות שחוברו יחדיו. בשנת 1938 היו 4 גיליונות בחוברת אחת, ומשנת 1940, ועד לפירוקה חוברת אחת בשנה. התוצאות המדעיות של הסקירה היהודית ההונגרית צוינו בספרות העברית בעולם כולו. המסורות האינטלקטואליות של כתב העת נשמרת כיום על ידי המגזין "הזרם החדש", שנמצא בעריכת בית המדרש לרבנים בבודפשט שמוכר כאוניברסיטה היהודית מאז 2004.

## העורכים
העורכים והצוות של הסקירה היהודית ההונגרית היו בין הנציגים הבולטים של המדע היהודי ההונגרי. בשנים 1884–1891 היו הרב וילמוש (בנימין זאב) באכר ויוז'ף באנוצי העורכים. אחד הכותבים הקבועים היה (עד מותו ב-1895) הרב דיולה קליין. ומשנת 1891 - 1930 היה הרב לאיוש בלאו סופר עברי מצוין. ומשנת 1891 עד 1896 פרנץ מזאי ביחד עם בלאו מ־1896 עד 1923 בלאו בלעדי מזאי, משנת 1923 הצטרף גם הרב שמעון (צדוק) הבשי, משנת 1927 ההבשי עם דיינש פרידמן. בשנת 1931 מיקשה וייס, פרנץ הבשי ודוד שמואל לוינגר ערכו את העיתון. בשנת 1932 הושאר מיקשה וייס מחוץ למערכת העיתון, ובשנת 1933 התמודד דיינש פרידמן שוב לתפקיד העורך. בשנים 1934–1941, בתמיכתו של ד"ר שימון (צדוק) הבשי, נערך כתב העת על ידי הנריק גוטמן, פרנץ הבשי, שמוּאל לווינגר ודיינש פרידמן. את הגליונות של 1942–1945 ערך שאמו לווינגר בתמיכת הנריק גוטמן ופרנץ הבשי. אחרי מלחמת העולם השנייה העורך היה שוב שמואל לווינגר עד שהמגזין הפסיק להופיע בשנת 1948

## לקריאה נוספת
פרנץ גלבוש: כותבי וכתבי הסקירה יהודית הונגרית. *A Magyar Zsidó Szemle írói és írásai.* (hely nélkül): kézirat. 1957.  2. o

## הערות שוליים

קטגוריה:הונגריה: תרבות
קטגוריה:הונגריה: היסטוריה
קטגוריה:יהדות הונגריה
קטגוריה:כתבי עת בהונגרית
קטגוריה:האימפריה האוסטרו-הונגרית: עיתונים
קטגוריה:הונגריה: כתבי עת
קטגוריה:כתבי עת מדעיים
מריה ויסנטה

**מריה ויסנטה** (בספרדית: **María Vicente**; נולדה ב-28 במרץ 2001) היא אתלטית ספרדייה, המתחרה בקרב שבע ובקפיצה משולשת.

## ביוגרפיה
ויסנטה נולדה בקטלוניה, בת לאם ספרדייה ואב מקובה. היא החלה להתאמן באתלטיקה בגיל 11. בשנת 2017 היא משתייכת למרכז המצוינות בספורט CAR, בו היא מתגוררת, לומדת ומתאמנת.

ב-2017 זכתה במדליית זהב בקרב שבע באליפות העולם באתלטיקה עד גיל 18 שהתקיימה בניירובי ובמדליית זהב בקפיצה משולשת בפסטיבל האולימפי האירופי לנוער. ב-2018 זכתה במדליית זהב בקרב שבע באליפות אירופה באתלטיקה עד גיל 18 שהתקיימה בגיור שבהונגריה, היא קבעה בתחרות תוצאה של 6221 נקודות, התוצאה הטובה ביותר בעולם עד גיל 18. באותה תחרות זכתה גם במדליית זהב בתחרות הקפיצה משולשת. באולימפיאדת הנוער בואנוס איירס זכתה במדליית כסף בקפיצה משולשת. באליפות אירופה לבוגרים שהתקיימה קפצה למרחק של 13.50 מטר בתחרות הקפיצה המשולשת ולא העפילה לגמר. ב-2019 זכתה במדליית זהב בקרב שבע באליפות אירופה באתלטיקה עד גיל 20 שהתקיימה בבורוס בשיא ספרד של 6115 נקודות. באליפות אירופה באולם סיימה במקום התשיעי בקרב חמש בתוצאה של 4363 נקודות. באליפות ספרד באולם שהתקיימה בפברואר 2019 קבעה שיא ספרד של 4412 נקודות בקרב חמש. בספטמבר 2019 זכתה באליפות ספרד בקרב שבע. בפברואר 2021 זכתה באליפות ספרד באולם בקרב חמש בשיא ספרד של 4501 נקודות. באפריל 2021 שיפרה את שיא ספרד בקרב שבע כשקבעה תוצאה של 6304 נקודות. באולימפיאדת טוקיו סיימה במקום ה-18 בתוצאה של 6117 נקודות.

באליפות אירופה עד גיל 23 שמכרה ביולי 2023 זכתה במדליית זהב בקפיצה משולשת בשיא אישי של 14.21 מטר.
## שיאים אישיים
**אצטדיון:**
*ריצת 100 מטר משוכות: 13.60 שניות, 2020
*קפיצה לגובה: 1.77 מטר, 2021
*הדיפת כדור ברזל: 13.53 מטר, 2022
*ריצת 200 מטר: 23.03 שניות, 2021
*קפיצה לרוחק: 6.80 מטר, 2022
*קפיצה משולשת: 14.21 מטר, 2023
*הטלת כידון: 47.83 מטר, 2021
*ריצת 800 מטר: 2:16.29 דקות, 2019
*קרב שבע: 6,304 נקודות, 2021, שיא ספרד

**אולם:**
*ריצת 60 מטר משוכות: 8.06 שניות, 2024
*קפיצה לגובה: 1.80 מטר, 2024
*קפיצה לרוחק: 6.70 מטר, 2022
*הדיפת כדור ברזל: 13.84 מטר, 2024
*ריצת 800 מטר: 2:15.50 דקות, 2024
*קרב חמש: 4728 נקודות, 2024, שיא ספרד

## קישורים חיצוניים

* מריה ויסנטה בפרויקט מנהיגי העתיד של העיתון אל מונדו

קטגוריה:מתחרות בקרב שבע
קטגוריה:אתלטיות ספרדיות
קטגוריה:אתלטים ספרדים
קטגוריה:מתחרות בקרב שבע באולימפיאדת טוקיו (2020)
קטגוריה:ספרדים ממוצא קובני
קטגוריה:ספרדים שנולדו ב-2001
קטגוריה:ספרדיות שנולדו ב-2001
באתי לחלום

**באתי לחלום** הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-11 בדצמבר 2018, כסינגל הראשון מתוך אלבומו החמישי של גושן, באתי לחלום, על ידי חברות התקליטים יוניסל וטדי הפקות.

## רקע וכתיבה
השיר נכתב והולחן על ידי נתן גושן והופק על ידי ג'וני גולדשטיין. השיר הוא בסגנון הפופ.

בסמוך לצאתו כסינגל, עלה השיר לרשת הזרמת המדיה ספוטיפיי וזכה ל-2 מיליון השמעות.

הסינגל עצמו זכה לסיקור מיוסי חרסונסקי, שציין את השיר בחיוב והעניק לו ארבעה כוכבי זהב וחצי מתוך חמישה.

## וידאו קליפ
את הווידאו קליפ המלא של השיר, בוים על ידי רומן בוצ'אצקי והועלה לערוץ היוטיוב של גושן ב-11 בדצמבר 2018.

נכון לספטמבר 2025 לשיר יש למעלה מ-28 מיליון צפיות ביוטיוב.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי נתן גושן
קטגוריה:שירים בעברית
קטגוריה:שירים שנכתבו על ידי נתן גושן
קטגוריה:שירים שהולחנו על ידי נתן גושן
קטגוריה:וידאו קליפים שבוימו על ידי רומן בוצ'אצקי
קטגוריה:שירים על חלומות
ריקי גרין

**ריקי גרין** (באנגלית: **Rickey Green**; נולד ב-18 באוגוסט 1954) הוא כדורסלן עבר אמריקאי, אשר שיחק בליגת ה-NBA בין השנים 1977–1992. לאורך 14 עונותיו ב-NBA שיחק עבור 8 קבוצות שונות, השתתף פעם אחת במשחק האולסטאר (), והעמיד ממוצעים כוללים של 9.4 נקודות, 5.5 אסיסטים, 1.9 ריבאונדים ו-1.4 חטיפות למשחק.

## קריירת מכללות
גרין נולד וגדל בשיקגו שבאילינוי, ובשנת 1973 החל ללמוד באוניברסיטת ונסן אשר באינדיאנה. בשנת 1975 עבר ללמוד ולשחק באוניברסיטת מישיגן, ובשתי עונותיו בקבוצת הכדורסל שלה רשם ממוצעים של 19.7 נקודות ו-4.2 אסיסטים למשחק. בעונת 1975/1976 הוביל את הקבוצה למעמד גמר טורניר אליפות המכללות בפעם השנייה בלבד בתולדותיה, בו היא הפסידה מול אוניברסיטת אינדיאנה בתוצאה 68–86. בעונה העוקבת הודחה מישיגן בשלב רבע הגמר, על אף יכולת טובה של גרין אשר נבחר לחמישיית העונה של ליגת המכללות (First-team All-American).

## קריירת משחק
### השנים הראשונות
בדראפט ה-NBA 1977 נבחר גרין בבחירה ה-16, על ידי גולדן סטייט ווריורס. באוקטובר 1978 הועבר בטרייד לדטרויט פיסטונס, ממנה שוחרר לאחר 27 משחקים.

בין השנים 1978–1980 שיחק בקבוצת "הוואי וולקנוס" מליגת ה-CBA.

### יוטה ג'אז
לקראת עונת  חזר ל-NBA, כאשר חתם על חוזה ביוטה ג'אז. בתקופתו עם הג'אז ביסס את מקומו כרכז הפותח של הקבוצה, והיה אחד משחקניה המובילים לצדם של אדריאן דאנטלי, דארל גריפית', ת'רל ביילי ומארק איטון. בעונת  נבחר להשתתף במשחק האולסטאר של ה-NBA בפעם היחידה בקריירה, לאחר שהוביל את כל שחקני הליגה עם ממוצע של 2.7 חטיפות למשחק, אליהן הוסיף ממוצעים של 13.2 נקודות ו-9.2 אסיסטים למשחק. באותה עונה סייע ליוטה להעפיל לשלב הפלייאוף לראשונה בתולדותיה, מהמקום השני במערב, והיא אף גברה על דנוור נאגטס (3–2) בסיבוב הראשון. בכל 4 העונות הבאות של גרין ביוטה העפילה הקבוצה לפלייאוף, אך באף אחת מהפעמים לא צלחה את השלב השני.

ב-10 בנובמבר 1982 קבע גרין שיא מועדון של 9 חטיפות במשחק מול דנוור נאגטס. ב-14 בפברואר 1984 מסר שיא קריירה של 20 אסיסטים במשחק מול אטלנטה הוקס, וכחודשיים לאחר מכן קלע שיא קריירה של 45 נקודות מול הנאגטס.

### שלהי הקריירה
בדראפט ההרחבה של שנת 1988 נלקח גרין בבחירה העשירית על ידי שארלוט הורנטס. בשנים הבאות שיחק עבור מילווקי באקס, אינדיאנה פייסרס, פילדלפיה 76' ובוסטון סלטיקס, בטרם פרש ממשחק בסיום עונת .

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:שיקגו: כדורסלנים
קטגוריה:כדורסלני אוניברסיטת מישיגן
קטגוריה:בחירות דראפט של גולדן סטייט ווריורס
קטגוריה:כדורסלני גולדן סטייט ווריורס
קטגוריה:כדורסלני דטרויט פיסטונס
קטגוריה:כדורסלני יוטה ג'אז
קטגוריה:כדורסלני שארלוט הורנטס
קטגוריה:כדורסלני מילווקי באקס
קטגוריה:כדורסלני אינדיאנה פייסרס
קטגוריה:כדורסלני פילדלפיה 76'
קטגוריה:כדורסלני בוסטון סלטיקס
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1954
אטריות חמות ויבשות

ממוזער| ''אטריות חמות ויבשות'' (מימין), דו פי (משמאל) וג'יוניאנג (יין אורז מתוק). 
טקסט=|ממוזער| ארוחת בוקר של ווהאן 
**אטריות חמות ויבשות** (בסינית מפושטת: **热干面**; פיניין: **rè gān miàn**) הוא שם למאכל מסורתי של ווהאן, בירת מחוז הוביי במרכז סין. לאטריות חמות ויבשות יש היסטוריה בתרבות האוכל הסינית מזה 80 שנה. המנה מבדילה את עצמה ממנות זהות, מכיוון שהאטריות לא נמצאות במרק, בניגוד למנות אחרות בקטגוריית האטריות החמות של המטבח האסייתי . זהו מאכל הבוקר המשמעותי, המפורסם והפופולרי ביותר בווהאן, הנמכר בעיתים קרובות בעגלות רחוב, ומסעדות באזורי מגורים ואזורים עסקיים. האטריות מהוות חלק בלתי נפרד מארוחת הבוקר של האוכלוסייה המקומית, אך בהרבה אזורים נמכרות גם כחטיף ערב בשווקים הליליים. את האטריות ניתן להכין בדקות ספורות, והן מאד זולות - לכן מהוות בחירה פופולרית לארוחת בוקר.

## קישורים חיצוניים

## הערות שוליים

קטגוריה:המטבח הסיני
קטגוריה:פסטה
קטגוריה:המטבח האסייתי
קטגוריה:מאכלי אטריות
קסנוקיון

**קסנוקיון** (שם מדעי: *Xenocyon*) הוא סוג או תת-סוג של 4 מינים מהסוג כלב או קרובים אליו (השבט Canini). הם חיו במהלך סוף הפליוקן עד הפליסטוקן באירואסיה ובאפריקה.

## מיון
מינים אלה שהוגדרו ב-1938 בידי החוקר ההונגרי מיקלוש קרצוי  כסוג נפרד שהכיל 4 מינים:
* *Xenocyon africanus* - הוגדר ב-1928 וחי בסוף הפליוקן ותחילת הפליסטוקן באפריקה.
* *Xenocyon antonii* - הוגדר ב-1924 וחי בסוף הפליוקן ותחילת הפליסטוקן בסין במחוזות: חנאן, חביי ושאנשי.
* *Xenocyon falconeri* - הוגדר ב-1877 וחי בתחילת הפליסטוקן של אירופה. המאובנים התגלו באיטליה בטוסקנה סמוך לפירנצה וארצו וליד נהר ארנו.
* *Xenocyon lycanoides* - הוגדר ב-1938 וחי בתחילת עד אמצע הפליסטוקן באירואסיה ואפריקה. מאובניו נמצאו בסיביר, טרנסילבניה, טג'יקיסטן, מונגוליה וסין.

## מאפיינים
מינים אלו דמו בצורתם לכלבים כמו הדול מצוי והזאב הטלוא או לדהול הסרדינאי ולכלבים האינדונזים מהסוג *Mececyon*. המין הגדול ביותר, *Xenocyon lycanoides* הגיע לגודל של זאב אפור במשקל של 40 עד 80 ק"ג והיה בעל מבנה גדול יחסית שעזר לו להפיל טרף גדול יחסית. עם זאת היו לו לסתות קצרות וחזקות יותר, דומות ללסתות של זאב טלוא שנועדו לנשוך בעוצמה רבה. כלבים אלה היו בעלי 4 אצבעות בכף רגלם עד הפליסטוקן, אז היו רק כלבים בעלי 5 אצבעות ברגלם.

מינים אלה צדו בלהקות גדולות שניזונו מטרף של אנטילופות, פריים כמו שור הבר וביזונים, איילים, סוסיים, בבונים ואף גורי פילאים ונראה שגם מבני אדם קדומים.

מינים אלה אולי התפתחו לזאב הבלהות שחי באמריקה הצפונית והופץ דרומה עד לטקסס, אשר היה טורף-על מאיים בדומה להם.

## קישורים חיצוניים

קטגוריה:בעלי חיים שתוארו ב-1938
קטגוריה:טקסונים שתוארו בידי מיקלוש קרצוי
קטגוריה:כלביים פרהיסטוריים
קטגוריה:מגה-פאונה של הפלייסטוקן באירואסיה
קטגוריה:יונקים שחיו בפליוקן באירופה
קטגוריה:יונקים שחיו בפלייסטוקן באפריקה
קטגוריה:טורפים שחיו בפליוקן
קטגוריה:טורפים שחיו בפלייסטוקן
קטגוריה:מאובני טקסונים שתוארו ב-1938
Running (שיר של סנדרו ניקולס)

**Running** הוא שיר של הזמר האמריקני סנדרו ניקולס. הוא נבחר לייצג את קפריסין בתחרות האירוויזיון 2020 ב-11 בפברואר 2020. השיר תואר על ידי יוצריו כ-"מיקס של שון מנדס, ג'יימס ארתור, ולואיס קפלדי." דיווחים שהתבררו כשקריים לאחר יציאת השיר ב-6 במרץ 2020.

## קישורים חיצוניים

## הערות שוליים

קטגוריה:שירי אירוויזיון 2020
קטגוריה:שירים באנגלית
קטגוריה:מוזיקה אמריקאית
דוב אינגרסוס

**דוב אינגרסוס** (שם מדעי: *Ursus ingressus*) הוא מין נכחד של דוב פרהיסטורי, שחי בתקופת הפליסטוקן במרכז אירופה. המאובנים שלו התגלו באוסטריה במערת גמזולזן (Gamssulzen Cave), ממנה קיבל את שמו העממי: "**דוב מערת גמזולזן**". הדוב הוגדר למדע ב-2004 וממצאיו דמו לשרידי דוב חום. ממצאיו התגלו באזורים גבוהים באירופה ובעיקר בהרי האלפים, הרי אורל וברכס ההררי שוויבישה אלב בגרמניה. עם זאת הוא כנראה הותאם גם לאקלימים יבשים יחסית.

דוב זה התקיים בסוף הפליסטוקן שהיה בעל מבנה רגליים חזקות ושריריות ובצורתו דמה לדוב המערות. הוא הגיע למשקל של 150 עד 500 ק"ג, כך שהיה מעט קטן יותר מהדוב שעלה לעיתים על 1 טון אך לרוב שקל 350 עד 600 ק"ג. המדענים חלוקים האם דוב זה היה צמחוני שהתבסס על עשבים כמו דוב המערות או שהיה אוכל-כול כמו הדוב החום. מרבית המדענים סוברים שדוב זה ניזון בדומה לדוב המערות אך כאשר התנאים השתנו הוא גיוון בתפריטו. עם זאת הוא היה היפוקרניבור שמיעט באכילת בשר.

דוב זה חי במערות שמנעו ממנו לקפוא בתקופת הקרח ובהם הוא התחמם. עם זאת ממצאים מגרמניה של שבר בגולגולת שנגרם מנשיכת טורף אחר - כנראה אריה מערות או צבוע מערות מראים שלעיתים היו נוצרים מלחמות על אתרי המחסה שלעיתים הדוב הפסיד בהם לטורפים אחרים.

דוב זה התפתח מהמין דוב דנינגרי לצד דוב המערות בטווח שנים מוערך של לפני 173,000 עד 414,000 שנה כשחלק מהחוקרים חושבים שהתפתחו לפני 600,000 שנים. ישנם חוקרים הרואים בשני הדובים תת-מינים של דוב דנינגרי. הוא חי עד שהמאובנים האחרונים תוארכו ללפני 30,000 שנה, ממש לפני סיום תקופת הקרח. הדוב נכחד אולי כתוצאה משינויי אקלים גדולים או שניצוד או נדחק בידי שבטים אנושיים עד להכחדתו.

## קישורים חיצוניים

## הערות שוליים

קטגוריה:דוביים פרהיסטוריים
קטגוריה:מגה-פאונה של הפלייסטוקן באירואסיה
קטגוריה:יונקים שחיו בפלייסטוקן באירופה
דוב ערבות חום

**דוב ערבות חום** (שם מדעי: *Ursus arctos priscus*) הוא תת-מין נכחד של דוב חום ממשפחת הדוביים, אם כי כמה חוקרים מפרידים אותו למין עצמאי (*Ursus priscus*) בסוג דוב. הוא התקיים בתקופת הפליסטוקן בערבת הסטפה של אירופה וחי שם לצד דובים נוספים כמו דוב המערות ודוב דנינגרי.

דוב זה נודע ממספר מערות בסלובקיה בהם אותרו מאובניו. בין השאר נמצא במערת ווזיצ'קה (Važecká Cave), מערת ויויירניי (Vyvieranie Cave), מערת ליסקובה (Lisková Cave), מערת קופקוביה איזביקה (Kupcovie izbicka Cave) ומערת אוקנו (Okno Cave).

דוב זה דמה במראהו לדוב המערות והגיע לגובה של 2.6 מטר, לגובה 160 ס"מ ולמשקל של 300 עד 1,000 ק"ג בערך, כך שהוא היה גדול גם מדוב המערות ויכל להרתיע אותו ולהשתלט על המערות בהם חי. ההבדלים בינו לבין תת-מינים אחרים של הדוב החום קטנים מאוד למעט הגודל, כך שלא ברור מתי חי ומתי נכחד. עם זאת ממצאים מאזור הים הבלטי והים הצפוני מרמזים שהוא הצליח לשרוד עד לסיום תקופת הקרח הקרה עד ההולוקן, אז נכחד כתוצאה מציד או משינויי אקלים. ייתכן גם שהוא נטמע באוכלוסיות דובים חומים אחרים לחלוטין.

## קישורים חיצוניים

## הערות שוליים

קטגוריה:דוביים פרהיסטוריים
קטגוריה:יונקים שחיו בפלייסטוקן באירופה
דוב דנינגרי

**דוב דנינגרי** (שם מדעי: *Ursus deningeri*) הוא מין נכחד של דוב גדול, אשר חי באירואסיה במהלך תקופת הפליסטוקן. הוא דמה במראהו לדוב חום ובעבר שויך אליו הוא אך הופרד למין עצמאי ב-1904. המאובנים שלו התגלו ברחבי אירופה ואסיה ומהם נראה שהיה בעל תפוצה רחבה מאוד. הוא שגשג במשך 1.7 מיליון שנה מלפני 1.8 מיליון שנה עד ללפני 100,000 שנה מזמננו.

המאובנים שלו התגלו באזורים שונים, מרביתם בחללי מערות או בהרים, שם הסתתר ממזג האוויר הקשה של תקופת הקרח. המאובנים נמצאו בין השאר במונגוליה, אנגליה, ספרד, איטליה, טורקיה, איראן וצ'כיה.

דוב זה הגיע לאורך 2.5 מטרים והגיע למשקל 150 עד 600 ק"ג, כך שהיה קטן יותר מהדוב החום ומדוב המערות שחיו לצידו באירואסיה של תקופת הקרח. ייתכן גם שהיה אביהם של דוב המערות ושל המין *Ursus savini*. הוא היה בעל לסתות דקות יותר משל הדוב המצוי שדמו ללסתות מינים פרימיטיביים יחסית בסוגו והיה בעל ניבים רחבים גדולים מאוד בקדמת הפה. הוא היה אוכל-כול שגיוון בכל מזון אפשרי.

בשנת 2013 שיחזרו מדענים גרמנים את הגנום המיטוכונדריאלי של הדוב מממצאים בני 300 אלף שנה מאזור הנתון בקפאת-עד.

## קישורים חיצוניים

## הערות שוליים

קטגוריה:בעלי חיים שתוארו ב-1907
קטגוריה:טקסונים שתוארו בידי וילהלם רייכנאו
קטגוריה:דוביים פרהיסטוריים
קטגוריה:מגה-פאונה של הפלייסטוקן באירואסיה
קטגוריה:יונקים שחיו בפלייסטוקן באירופה
קטגוריה:מאובני טקסונים שתוארו ב-1904
יונג ג'י-סו

**יונג ג'י-סו** (בקוריאנית: **정지소**; נולדה בשם **היונג סון-מין** (**현승민**); נולדה ב-17 בספטמבר 1999) היא שחקנית דרום-קוריאנית, המוכרת בעיקר בשל תפקידה בסרט זוכה פרס האוסקר לשנת 2019 "פרזיטים".

## קריירה
את הופעתה הראשונה בסדרת טלוויזיה ערכה בשנת 2012, כשהייתי בת 13 בלבד, בסדרה הקוריאנית "May Queen" של תאגיד השידור "MBC".

ג'י-סו שיחקה במספר סרטים, סדרות טלוויזיה וסדרות אנימציה קוריאניות, אך הפריצה שלה אירעה בשנת 2019, כשיחקה בסרט הקומדיה השחורה "פרזיטים" של הבמאי בונג ג'ון-הו בתפקיד פארק דה-היי. הסרט זכה בארבעה פרסי אוסקר בטקס פרסי אוסקר ה-92. על משחקה בסרט זכתה גם בפרס "פרס גילדת שחקני המסך", בקטגוריית "אנסמבל השחקנים הטוב ביותר בסרט קולנוע". במהלך השנים הייתה מועמדת למספר פרסים נוספים, אך לא זכתה.

## קישורים חיצוניים

* יונג ג'י-סו, באתר asianwiki

## הערות שוליים

קטגוריה:שחקניות ילדות דרום קוריאניות
קטגוריה:שחקניות קולנוע וטלוויזיה דרום קוריאניות
קטגוריה:דרום קוריאניות שנולדו ב-1999
ליילה רואס

**ליילה אבדסלם רואס** (באנגלית: **Laila Abdesselam Rouass**; נולדה ב-22 ביוני 1971) היא שחקנית בריטית. רואס ידועה מהופעותיה בתפקיד אמבר גייטס בסדרה "נשות הכדורגלנים" (2004–2006), ובתפקיד סהירה שאה בסדרה "הולבי סיטי" (2011–2012). עוד כיכבה בסדרות "בראשית" ו"ספוקס", והתמודדה בתוכנית הריאליטי "Strictly Come Dancing".

## ביוגרפיה
רואס נולדה בשכונת סטפני שבלונדון, לאב מרוקאי ולאם הודית.

בשנות התשעים של המאה העשרים עבדה רואס כ-VJ בערוץ הטלוויזיה Channel V בהודו. באותה תקופה הופיעה בווידאו קליפ של להקת Colour Blind בבימויו של מנהל צוות הקריאייטיב בערוץ.

אחרי שחזרה לבריטניה, התפרסמה רואס בתפקיד השחקנית הבוליוודית, אמבר גייטס, בסדרת הטלוויזיה "נשות הכדורגלנים", בה הופיעה בין השנים 2004 ל-2006. כמו כן השתתפה בסדרת הספין-אוף "נשות הכדורגלנים: אקסטרה טיים" של ערוץ ITV2. עוד שיחקה באופרות הסבון הבריטיות "Family Affairs" ו"הוליאוקס", ובפרקים אחדים בסדרות "I Dream", "חדר מיון", ו-"Meet the Magoons". רואס כיכבה לצדה של מירה סיאל בעיבוד הטלוויזיוני של הרומן "Life Isn't All Ha Ha Hee Hee" מאת סיאל.

ב-2009 שיחקה רואס בתפקיד האגיפטולוגית שרה פייג', בעונה השלישית של סדרת המדע בדיוני "בראשית" של רשת ITV. היא עזבה את הסדרה כשאתר הצילומים הועבר לדבלין, בעונות הרביעית והחמישית. לדבריה, היה לה קשה להשתתף בסדרה כאם חד הורית.

באביב 2010 הודיעה רואס על כוונתה ליצור סרט אודות ליילה ח'אלד, שבשנת 1969 הייתה שותפה לחטיפת מטוס מרומא לאתונה.

החל מספטמבר 2010 שיחקה בתפקיד מאיה להאן, דמות שהוצגה בעונה התשיעית של סדרת הדרמה "ספוקס" בערוץ BBC One. באוקטובר 2010 כיכבה בתפקיד אורח בדמות קולונל קארים, בסדרה "הרפתקאות שרה ג'יין". אחר כך הצטרפה לצוות שחקני הסדרה הרפואית "הולבי סיטי" של ה-BBC, והופיעה בתפקיד סהירה שאה החל מפברואר 2011. באפריל 2012 עזבה את "הולבי סיטי", כדי לבלות יותר עם משפחתה.

רואס השתתפה בעונה השביעית של תוכנית המציאות "Strictly Come Dancing" של ה-BBC. היא רקדה עם הרקדן המקצועי אנטון דו בק, ולצדה של כוכבת "נשות הכדורגלנים" זואי לוקר.
הצמד הודח ב-6 בדצמבר 2009, כשנותרו ארבעה זוגות בלבד.

סרט הקולנוע הראשון של רואס היה "City of Dreams" בהפקת פרוזה נדיאוולה, בו כיכבה לצדם של ליזה ריי וסעיד ג'פרי. בשנים שחייתה בהודו, בתחילת הקריירה שלה, שיחקה רואס בסרטים הודים, בהם הסרו ההודי-איטלקי "Senso unico", ו-"Split Wide Open" (שניהם מ-1999).

בשנת 2000 כיכבה רואס בסרט "Bawandar" (באנגלית: "The Sand Storm"). ב-2002 הופיעה לראשונה בסרט דובר אנגלית "ארבע הנוצות" לצדו של הית' לדג'ר.

ב-2007 הופיעה רואס בסרט הבריטי העצמאי "Shoot on Sight", לצדם של בריאן קוקס, אום פורי וסיידי פרוסט. ב-2008 השתתפה בשני סרטי קולנוע, האחד "Freebird", והשני "Apron Strings" בהפקה ניו זילנדית.

### חיים אישיים
ב-1990 התחתנה רואס עם אבדסלאם רואס בטאוור האמלטס שבלונדון. השניים התגרשו ב-2003. בשנת 2005 ערכה טקס נישואים דתי עם נאסיר קהאן, אבל הם לא נישאו באופן רשמי. בפברואר 2007 ילדה רואס את בתה. היא וקהאן נפרדו ב-2008. בפברואר 2013 התארסה רואס עם שחקן הסנוקר רוני או'סאליבן, איתו הייתה לה מערכת יחסים החל מתחילת 2012. ב-2025 התחתן הזוג.

באוגוסט 2017 נקלעה רואס להתקפת טרור בברצלונה. במהלך האירוע כתבה בטוויטר שהיא הסתתרה במקפיא של מסעדה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אנגלים ממוצא הודי
קטגוריה:מוסלמיות בריטיות
קטגוריה:מוסלמים בריטים
קטגוריה:שחקני קולנוע וטלוויזיה בריטים
קטגוריה:בריטים שנולדו ב-1971
קטגוריה:בריטיות שנולדו ב-1971